ગુજરાતના મુખ્યમંત્રીપદે દસ વર્ષ પૂરાં કરનાર નરેન્દ્ર મોદીએ આજે 25 ફેબ્રુઆરી 2012ના દિવસે ધારાસભ્ય તરીકે દસ વર્ષ પૂરા કર્યા છે. 7 ઓક્ટોબર 2001ના રોજ રાજ્યના ચૌદમા મુખ્યમંત્રી તરીકે રાજ્યપાલ સુંદરસિંહ ભંડારી સમક્ષ હોદ્દા-ગુપ્તતાના શપથ ગ્રહણ કર્યા ત્યારે તેઓ તત્કાલીન દસમી વિધાનસભાના ચૂંટાયેલા સભ્ય ન હતા. બંધારણીય પદ સ્વીકારનારે જે તે ગૃહના સભ્યપદે છ મહિનાના સમયગાળામાં ચૂંટાઈ આવવું પડે તેવી જોગવાઈની પૂર્તતા કરવા ગઈકાલે અઢારમી વખત ગુજરાત રાજ્યનું બજેટ રજૂ કરનાર નાણામંત્રી વજુભાઈ વાળાએ તે સમયે પણ નાણામંત્રી પદ ઉપરાંત રાજકોટની બીજા નંબરની બેઠકના ધારાસભ્ય પદેથી રાજીનામું આપીને નરેન્દ્ર મોદી માટે વિધાનસભા પ્રવેશના દ્વાર સત્તાવાર ખોલી આપ્યા.